<classify> ELIZABETH HOMBO-DAR ES SAALAM MBUNGE wa Bukoba Mjini,Wilfred Lwakatare Chadema, amezua taharuki baada ya kuonekana katika ofisi yaChama cha Wananchi CUF akiwa na Mwenyekiti wa chama hicho, Profesa IbrahimLipumba na Naibu Katibu Mkuu Bara, Magdalena Sakaya. Lwakatare aliyepata kuwamwanachama wa NCCR-Mageuzi na baadaye kuhamia CUF akiwa Naibu Katibu Mkuu kablaya kujiunga na Chadema, alionekana katika ofisi hizo juzi na picha yakekusambaa mitandaoni. Picha hiyo ya Lwakatare akiwana viongozi hao wa CUF, ilizua taharuki huku mijadala katika mitandao yakijamii ikiwa ni kiongozi huyo amejiunga na chama hicho. Akizungumza jana na MTANZANIA,Lwakatare alisema ni kweli alipita maeneo ya ofisi za CUF, ambako alialikwa naaliyekuwa Mbunge wa Micheweni, Shoka Khamis Juma ambaye nyumba yake iko karibuna ofisi hizo. Wakati nikiwa CUF, Shokaalikuwa rafiki yangu na hata sasa ni rafiki yangu sana, sasa alinialika kwenyedua nyumbani kwake, akaniomba niende kuitembelea familia yake ambapo nyumbayake iko karibu kabisa na ofisi za CUF. Kama ulishatembelea CUF, palekuna mazingira ya wafanyabiashara, kila kitu ni vurugu kwenye ile barabara, kwahiyo sehemu pekee ya kupaki gari ni sambasamba na ofisi za CUF kwa mbele. Hivyo rafiki yangu Shoka,alinipokelea pale nje mbele ya ofisi ya CUF nikaenda kwake tukala biriani napilau, tulipomaliza sasa wakati ananisindikiza kumbe CUF walikuwa na kongamanopale tangu asubuhi na nasikia walimpokea na Silvester Kasulumbayi aliyekuwa Mbungewa Maswa Mashariki Chadema. Sasa kumbe wakati sisitunatoka, na wao CUF walikuwa wamemaliza kongamano lao na watu walikuwawanatoka kwa wingi kwenye geti lile la CUF, kwa hiyo baadhi yao waliponionawakasema ooh naibu katibu mkuu wetu wa zamani. Hivyo watu wakapata shauku yakuja kwa kweli wakaja kwa hamasa kubwa na spirit kubwa ya kutaka kuniona, namiongoni mwa waliokuja ni aliyekuwa katibu wangu msaidizi ambaye sasa ni katibumsaidizi wa Profesa Lipumba. Akaja akanikumbatia pale njeya geti, akaniomba kwamba Profesa Lipumba yuko ndani ofisini, hivyo niende nimsalimiena wanachama wote waliokuwa wamenizunguka wakasisitiza niende. Sasa mimi kwa kawaida yangusina fitna, majungu wala visasi na sina tatizo lolote, ndiyo nikaridhia,tukaingia ndani ya geti wakawa wanaimba nyimbo za CUF, wao wakabaki chini, nikapandajuu ofisini kwa profesa na aliponiona akafurahi sana, akainuka, akanisalimia nabahati nzuri alikuwa anaendelea na kikao na wabunge na baadhi ya viongoziwengine wa CUF, wote wakapata hamasa ya kunisalimia, karibu bwana ofisi yakoya zamani. Na mimi nikawaambia mwendakwao sio mtumwa, nikawaambia nashukuruni kwa upendo wenu na ilikuwa saa 12jioni, nilitumia kama dakika 10 pale, alisema Lwakatare. Kutokana na hilo, alisema hanampango wowote wa kujiunga na chama hicho na kwamba yeye ni mwanachama waChadema na mbunge. Mimi nina chama change, ni mbunge.Hivi kweli inalipa mimi muda kama huu niwe na ndoto au njozi ya namna hiyo,niweke tu wazi kwamba mimi ni muumini wa siasa za kistaarabu, sipendi siasa zakutekana, kutukanana, kuumizana, ndivyo nilivyo na ndivyo ninavyoasalimiana nawatu wa CCM na ACT-Wazalendo, alisema. Alisema kuna wakati alizushiwakuwa anajiunga na CCM, lakini jibu alilolitoa kwa watu waliomhoji ni kuwa siku zotematendo ndiyo yanazungumza kuliko maneno. Taarifa ile kuwa ningeungamkono juhudi ikajifia, hata hii najua itajifia yenyewe, nataka tu kuwaambiamimi siasa zangu ni za principle, niko vizuri ndani ya chama changu ambachondicho kilichonipeleka bungeni, alisema. Naibu Katibu Mkuu wa CUF bara,Magdalena Sakaya aliliambia MTANZANIA kuwa Lwakatare aliwapitia tu kusalimia nawala hajajiunga na chama chao. Alisema hata walipojaribukumshawishi ili arudi ndani ya chama hicho, alisema aachwe kwa sasa ana chamachake ambacho ni Chadema.  <topic>: KITAIFA 